CELEX: 32019D1752
Language: mt
Date: 2019-02-25 00:00:00
Title: Deċiżjoni ta’ Implimentazzjoni tal-Kummissjoni (UE) 2019/1752 tal-25 ta’ Frar 2019 li tistabbilixxi kwestjonarji, kif ukoll il-format u l-frekwenza tar-rapporti li għandhom jitħejjew mill-Istati Membri skont ir-Regolament (UE) 2017/852 tal-Parlament Ewropew u tal-Kunsill (notifikata bid-dokument C(2019) 1423) (Test b’rilevanza għaż-ŻEE)

23.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 269/5
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1752
         tal-25 ta’ Frar 2019
         li tistabbilixxi kwestjonarji, kif ukoll il-format u l-frekwenza tar-rapporti li għandhom jitħejjew mill-Istati Membri skont ir-Regolament (UE) 2017/852 tal-Parlament Ewropew u tal-Kunsill
         
            (notifikata bid-dokument C(2019) 1423)
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/852 tal-Parlament Ewropew u tal-Kunsill tas-17 ta’ Mejju 2017 dwar il-merkurju, u li jħassar ir-Regolament (KE) Nru 1102/2008 (1), u b’mod partikolari t-tieni subparagrafu tal-Artikolu 18(2) tiegħu,
         Billi:
         
                     (1)
                  
                  
                     L-Artikolu 18(1) tar-Regolament (UE) 2017/852 jirrikjedi li, sal-1 ta’ Jannar 2020 u f’intervalli xierqa minn dakinhar ’il quddiem, l-Istati Membri jipprovdu lill-Kummissjoni u jippubblikaw fuq l-Internet, rapport b’informazzjoni dwar l-implimentazzjoni ta’ dak ir-Regolament, kif ukoll ċerti tipi oħra ta’ informazzjoni elenkati f’dik id-dispożizzjoni.
                  
               
                     (2)
                  
                  
                     Il-kwestjonarji li se jintużaw mill-Istati Membri għar-rappurtar skont l-Artikolu 18(1) tar-Regolament (UE) 2017/852, jenħtieġ li jitfasslu b’tali mod li jgħin lill-Kummissjoni biex tirrapporta lill-Parlament Ewropew u lill-Kunsill dwar l-implimentazzjoni u r-rieżami ta’ dak ir-Regolament skont l-Artikolu 19(2) tiegħu. Jenħtieġ li jippermettu lill-Unjoni tissodisfa l-obbligu tar-rappurtar tagħha skont l-Artikolu 21 tal-Konvenzjoni ta’ Minamata dwar il-Merkurju adottata f’Kumamoto, il-Ġappun, fl-10 ta’ Ottubru 2013 (“il-Konvenzjoni”).
                  
               
                     (3)
                  
                  
                     Anki jekk il-kwestjonarji tar-rappurtar tar-Regolament (UE) 2017/852, skont it-tieni subparagrafu tal-Artikolu 18(2) ta’ dak ir-Regolament, ma għandhomx jidduplikaw l-obbligi tar-rappurtar tal-Partijiet tal-Konvenzjoni kif stabbiliti fid-Deċiżjoni MC-1/8 adottata mill-Konferenza tal-Partijiet tal-Konvenzjoni fl-ewwel laqgħa tagħha (2), jixraq li jindirizzaw ċerti elementi ta’ rappurtar koperti bid-Deċiżjoni MC-1/8 sabiex jispeċifikaw f’iktar dettall l-informazzjoni meħtieġa ħalli tkun tista’ ssir valutazzjoni effettiva tal-implimentazzjoni tar-Regolament (UE) 2017/852.
                  
               
                     (4)
                  
                  
                     L-informazzjoni dwar l-importazzjoni tal-merkurju u tat-taħlitiet tal-merkurju b’konċentrazzjoni ta’ merkurju ta’ mill-inqas 95 % tal-piż, jenħtieġ li tiġi rrappurtata kull sena minħabba l-impatt potenzjali kbir fuq l-ambjent u s-saħħa pubblika ta’ ġestjoni ħażina tal-merkurju. Madankollu, sabiex jitħaffef il-piż amministrattiv, l-obbligu li tiġi pprovduta din l-informazzjoni jenħtieġ li jitneħħa meta Stat Membru jipprovdi lill-Kummissjoni b’kopja tal-formola jew tal-formoli użati biex jagħtu jew jiċħdu l-kunsens bil-miktub għall-importazzjoni skont it-tieni subparagrafu tal-Artikolu 4(1) tar-Regolament (UE) 2017/852.
                  
               
                     (5)
                  
                  
                     Meta l-informazzjoni li trid tiġi rrappurtata tkun marbuta ma’ entitajiet lokalizzati ġeografikament, bħal installazzjonijiet u siti industrijali, jenħtieġ li l-informazzjoni tiġi rrappurtata skont id-Direttiva 2007/2/KE tal-Parlament Ewropew u tal-Kunsill (3).
                  
               
                     (6)
                  
                  
                     Jenħtieġ li l-kwestjonarji jindirizzaw id-dispożizzjonijiet ewlenin tar-Regolament (UE) 2017/852, inkluż dwar it-tneħħija gradwali ta’ proċessi tal-manifattura li jinvolvu l-użu tal-merkurju jew tal-komposti tal-merkurju, dwar it-tħaffir għad-deheb artiġjanali u fuq skala żgħira u l-attivitajiet tal-ipproċessar tiegħu u dwar l-amalgama dentali u jenħtieġ li jirrikjedu wkoll informazzjoni dwar id-diffikultajiet sinifikanti fl-implimentazzjoni ta’ dispożizzjonijiet oħra ta’ dak ir-Regolament. Barra minn hekk, jenħtieġ li jirrikjedu l-għoti ta’ informazzjoni dwar l-indikaturi ewlenin tar-rendiment, inkluż data dwar il-kummerċ tal-merkurju u dwar l-ammonti ta’ merkurju maħżuna jew mormija.
                  
               
                     (7)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat stabbilit mill-Artikolu 22(1) tar-Regolament (UE) 2017/852,
                  
               ADOTTAT DIN ID-DEĊIŻJONI:
         
            Artikolu 1
            
               1.   Għall-finijiet tar-rappurtar lill-Kummissjoni dwar l-implimentazzjoni tal-Artikolu 4 tar-Regolament (UE) 2017/852 skont l-Artikolu 18(1) ta’ dak ir-Regolament, l-Istati Membri għandhom jużaw il-kwestjonarju stabbilit fl-Anness I ta’ din id-Deċiżjoni.
            
            
               2.   L-informazzjoni msemmija fil-punt 1.1 tal-Anness I għandha ssir disponibbli lill-Kummissjoni sal-31 ta’ Jannar ta’ kull sena (N) u tkopri s-sena ta’ rappurtar N-1.
               L-informazzjoni msemmija fil-punt 1.2 tal-Anness I għandha ssir disponibbli lill-Kummissjoni sal-30 ta’ Settermbru ta’ kull sena (N) u tkopri s-sena ta’ rappurtar N-1.
            
            
               3.   L-informazzjoni msemmija fil-punt 1.1 tal-Anness I ma għandhiex tkun meħtieġa meta Stat Membru jipprovdi lill-Kummissjoni b’kopja tal-formola jew tal-formoli użati biex jagħtu jew jiċħdu l-kunsens bil-miktub għall-importazzjoni skont it-tieni subparagrafu tal-Artikolu 4(1) tar-Regolament (UE) 2017/852 matul is-sena ta’ rappurtar N-1. L-Istati Membri għandhom jagħmlu tali kopji disponibbli sa mhux iktar tard mill-31 ta’ Jannar ta’ kull sena (N) u jkopru s-sena ta’ rappurtar N-1, jew jistgħu jagħżlu li jagħmluhom disponibbli fi kwalunkwe żmien waqt il-perjodu ta’ rappurtar N-1.
            
         
         
            Artikolu 2
            
               1.   Għall-finijiet tar-rappurtar lill-Kummissjoni kif rikjest mill-Artikolu 18(1) tar-Regolament (UE) 2017/852, bl-eċċezzjoni tar-rappurtar dwar l-implimentazzjoni tal-Artikolu 4 ta’ dak ir-Regolament, l-Istati Membri għandhom jużaw il-kwestjonarju stabbilit fl-Anness II ta’ din id-Deċiżjoni.
            
            
               2.   L-informazzjoni stabbilita fl-Anness II għandha ssir disponibbli lill-Kummissjoni f’konformità mal-iskeda li ġejja:
               
                           (a)
                        
                        
                           l-ewwel rapport li jkopri s-snin ta’ rappurtar 2017 u 2018 għandu jsir disponibbli sa mhux aktar tard mill-1 ta’ Jannar 2020;
                        
                     
                           (b)
                        
                        
                           it-tieni rapport li jkopri l-perjodu tar-rappurtar mill-2019 sal-2020 għandu jkun disponibbli sa mhux aktar tard mit-30 ta’ Settembru 2021;
                        
                     
                           (c)
                        
                        
                           it-tielet rapport li jkopri l-perjodu tar-rappurtar mill-2021 sal-2022 għandu jkun disponibbli sa mhux aktar tard mit-30 ta’ Settembru 2023;
                        
                     
                           (d)
                        
                        
                           ir-raba’ rapport li jkopri l-perjodu tar-rappurtar mill-2023 sal-2024 għandu jkun disponibbli sa mhux aktar tard mit-30 ta’ Settembru 2025;
                        
                     
                           (e)
                        
                        
                           il-ħames rapport li jkopri l-perjodu tar-rappurtar mill-2025 sal-2028 għandu jkun disponibbli sa mhux aktar tard mit-30 ta’ Settembru 2029;
                        
                     
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, il-25 ta’ Frar 2019.
            
               
                  Għall-Kummissjoni
               
               
                  Membru tal-Kummissjoni
               
               Karmenu VELLA
            
         
         
            (1)  ĠU L 137, 24.5.2017, p. 1.
         
            (2)  Id-Deċiżjoni MC-1/8 Timing and format of reporting by the parties, (Skeda u format tar-rappurtar mill-Partijiet), Rapport tal-Konferenza tal-Partijiet tal-Konvenzjoni ta’ Minamata dwar il-Merkurju dwar il-ħidma tal-ewwel laqgħa tagħha (http://www.mercuryconvention.org).
         
            (3)  Id-Direttiva 2007/2/KE tal-Parlament Ewropew u tal-Kunsill tal-14 ta’ Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (INSPIRE) (ĠU L 108, 25.4.2007, p. 1).
      
      
         
            ANNESS I
            
               Kwestjonarju
            
            
               Informazzjoni dwar ir-restrizzjonijiet fuq l-importazzjoni li trid tingħata lill-Kummissjoni mill-Istati Membri għall-finijiet tar-rappurtar dwar l-implimentazzjoni tar-Regolament (UE) 2017/852
            
            
               L-Artikolu 4:
               
                  Restrizzjonijiet fuq l-importazzjoni
               
               
                  1.   L-Istat Membru ta l-kunsens tiegħu bil-miktub għall-importazzjoni tal-merkurju jew tat-taħlitiet tal-merkurju għal użu awtorizzat skont it-tieni subparagrafu tal-Artikolu 4(1) tar-Regolament (UE) 2017/852?
                  Jekk iva, ipprovdi l-informazzjoni li ġejja:
                  
                              1.1.
                           
                           
                              Merkurju u taħlitiet tal-merkurju mhux bħala skart (1)
                              
                              
                                          (i)
                                       
                                       
                                          L-ammont ta’ merkurju jew ta’ taħlitiet tal-merkurju importat,
                                       
                                    
                                          (ii)
                                       
                                       
                                          L-użu jew l-użi previsti tal-merkurju jew tat-taħlitiet tal-merkurju importati (t/sena għal kull użu previst)
                                       
                                    
                        
                              1.2.
                           
                           
                              Merkurju bħala skart
                              
                                          (i)
                                       
                                       
                                          L-ammont ta’ skart tal-merkurju importat;
                                       
                                    
                                          (ii)
                                       
                                       
                                          L-operazzjoni/jiet ta’ rimi jew irkupru previsti (t/sena għal kull operazzjoni prevista) (2).
                                          
                                                      —
                                                   
                                                   
                                                      Fil-każ ta’ importazzjoni maħsuba għal operazzjoni ta’ rimi jew ta’ rkupru temporanju, ipprovdi l-informazzjoni dwar l-operazzjoni(jiet) sussegwenti ta’ rimi jew ta’ rkupru mhux temporanji previsti (3)
                                                      
                                                   
                                                
                                                      —
                                                   
                                                   
                                                      Fil-każ ta’ importazzjoni maħsuba għal operazzjoni(jiet) minbarra l-operazzjonijiet ta’ rkupru interim, ipprovdi l-informazzjoni dwar l-użu previst għall-materjal li jirriżulta mill-operazzjoni(jiet) ta’ rkupru mhux temporanju.
                                                   
                                                
                                    
                        
            
            
               (1)  L-informazzjoni dwar il-mistoqsija 1.1 ma għandhiex tkun meħtieġa meta l-Istat Membru jipprovdi lill-Kummissjoni b’kopja tal-formola jew tal-formoli użati biex jagħtu jew jiċħdu l-kunsens bil-miktub dwar l-importazzjoni skont it-tieni subparagrafu tal-Artikolu 4(1) tar-Regolament (UE) 2017/852 matul is-sena ta’ rappurtar N-1.
            
               (2)  L-informazzjoni dwar it-tip (i) ta’ operazzjoni(jiet) ta’ rimi jew ta’ rkupru għandha tiġi rrappurtata permezz tal-kodiċijiet stabbiliti fit-Taqsimiet A u B rispettivament, tal-Anness IV tal-Konvenzjoni ta’ Basel tat-22 ta’ Marzu 1989 dwar il-Kontroll tal-movimenti li jaqsmu l-fruntieri tal-iskart ta’ riskju u d-disponiment minnhom (ĠU L 39, 16.2.1993, p. 3).
            
               (3)  L-operazzjonijiet ta’ “rimi temporanju” u “rkupru temporanju” huma kif definiti fil-paragrafi 5 u 7 rispettivament tal-Artikolu 2 tar-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart (ĠU L 190, 12.7.2006, p. 1).
         
      
      
         
            ANNESS II
            
               Kwestjonarju
            
            
               Informazzjoni oħra għajr dwar ir-restrizzjonijiet fuq l-importazzjoni li għandha ssir disponibbli lill-Kummissjoni mill-Istati Membri għall-finijiet tar-rappurtar dwar l-implimentazzjoni tar-Regolament (UE) 2017/852
            
            
               Nota 1: Meta t-tweġiba tal-mistoqsijiet 1.2 u/jew 2.1 tkun “iva”, ma għandhiex tkun meħtieġa informazzjoni dwar is-submistoqsijiet relatati 1.2(i) sa (v) u/jew 2.1(i) meta l-informazzjoni kollha tkun inkluża f’rapport ipprovdut mill-Istat Membru f’konformità mal-obbligu ta’ rappurtar stabbilit skont l-Artikolu 21 tal-Konvenzjoni ta’ Minamata u meta r-rapport rilevanti jkun sar disponibbli lill-Kummissjoni skont l-Artikolu 18(3) tar-Regolament (UE) 2017/852.
            
               Nota 2: It-tweġibiet għall-mistoqsijiet immarkati b’asterisk (
                  *
               ) mhumiex obbligatorji.
            1.   L-Artikolu 7(1) u (2) tar-Regolament (UE) 2017/852: Attivitajiet industrijali
            
            
                     
                        1.1.
                     
                     
                        Il-proċessi tal-manifattura li ġejjin li jinvolvu l-użu tal-merkurju u tal-komposti tal-merkurju ġew eliminati gradwalment sad-dati msemmija fil-Parti I tal-Anness III tar-Regolament (UE) 2017/852 (1)?
                     
                  
                     
                        1.1.1.
                     
                     
                        Il-produzzjoni monomer tal-klorur tal-vinil (li għandha tiġi eliminata gradwalment sa mhux aktar tard mill-1 ta’ Jannar 2022)
                        Jekk le, ipprovdi l-informazzjoni li ġejja:
                        
                                    (i)
                                 
                                 
                                    Ir-raġuni(jiet) għall-kontinwazzjoni ta’ dan il-proċess ta’ manifattura wara d-data tal-eliminazzjoni gradwali;
                                 
                              
                                    (ii)
                                 
                                 
                                    Il-miżura (miżuri) meħuda jew ippjanati għall-eliminazzjoni gradwali ta’ dan il-proċess tal-manifattura u l-iskeda assoċjata.
                                 
                              
                  
                     
                        1.1.2.
                     
                     
                        Il-produzzjoni tal-kloralkali (li għandha tiġi eliminata gradwalment sa mhux aktar tard mill-11 ta’ Diċembru 2017)
                        Jekk le, ipprovdi l-informazzjoni li ġejja:
                        
                                    (i)
                                 
                                 
                                    Ir-raġuni(jiet) għall-kontinwazzjoni ta’ dan il-proċess ta’ manifattura wara d-data tal-eliminazzjoni gradwali;
                                 
                              
                                    (ii)
                                 
                                 
                                    Il-miżura (miżuri) meħuda jew ippjanati għall-eliminazzjoni gradwali ta’ dan il-proċess tal-manifattura u l-iskeda assoċjata.
                                 
                              
                  
                     
                        1.1.3.
                     
                     
                        Il-produzzjoni tal-metilat jew tal-etilat tas-sodju jew tal-potassju (li għandha tiġi eliminata gradwalment sa mhux aktar tard mill-1 ta’ Jannar 2028)
                        Jekk le, ipprovdi l-informazzjoni li ġejja:
                        
                                    (i)
                                 
                                 
                                    Ir-raġuni(jiet) għall-kontinwazzjoni ta’ dan il-proċess ta’ manifattura wara d-data tal-eliminazzjoni gradwali;
                                 
                              
                                    (ii)
                                 
                                 
                                    Il-miżura (miżuri) meħuda jew ippjanati għall-eliminazzjoni gradwali ta’ dan il-proċess tal-manifattura u l-iskeda assoċjata.
                                 
                              
                  
                     
                        1.1.4.
                     
                     
                        Il-produzzjoni tal-poliuretan (li għandha tiġi eliminata gradwalment sa mhux aktar tard mill-1 ta’ Jannar 2018)
                        Jekk le, ipprovdi l-informazzjoni li ġejja:
                        
                                    (i)
                                 
                                 
                                    Ir-raġuni(jiet) għall-kontinwazzjoni ta’ dan il-proċess ta’ manifattura wara d-data tal-eliminazzjoni gradwali;
                                 
                              
                                    (ii)
                                 
                                 
                                    Il-miżura (miżuri) meħuda jew ippjanati għall-eliminazzjoni gradwali ta’ dan il-proċess tal-manifattura u l-iskeda assoċjata.
                                 
                              
                  
                     
                        1.2.
                     
                     
                        Hemm xi installazzjonijiet fit-territorju tal-Istat Membru li jipproduċu l-metilat jew l-etilat tas-sodju jew tal-potassju bl-użu ta’ proċess tal-manifattura li jinvolvi l-użu tal-merkurju u tal-komposti tal-merkurju kif imsemmi fil-Parti II tal-Anness III tar-Regolament (UE) 2017/852?
                        Jekk iva, għal kull installazzjoni kkonċernata ipprovdi l-informazzjoni li ġejja:
                        
                                    (i)
                                 
                                 
                                    L-identifikatur uniku li jsegwi r-rekwiżiti tad-Direttiva 2007/2/KE;
                                 
                              
                                    (ii)
                                 
                                 
                                    Il-kapaċità operazzjonali annwali ta’ kull installazzjoni (t/sena) għas-sena 2017 u għas-snin ta’ wara;
                                 
                              
                                    (iii)
                                 
                                 
                                    Jekk kienx jintuża jew għadux jintuża merkurju mill-estrazzjoni primarja tal-merkurju f’kull waħda mill-installazzjonijiet;
                                 
                              
                                    (iv)
                                 
                                 
                                    Għas-sena 2010, il-livell ta’ rilaxx dirett u indirett minn kull installazzjoni tal-merkurju u tal-komposti tal-merkurju fl-arja, fl-ilma u fl-art f’termini ta’ produzzjoni għal kull unità (espress bħala kg ta’ merkurju u ta’ komposti tal-merkurju għal kull kt ta’ metilat jew tal-etilat tas-sodju jew tal-potassju prodott);
                                 
                              
                                    (v)
                                 
                                 
                                    Għas-sena 2020 u s-snin wara, il-livell ta’ rilaxx dirett u indirett minn kull installazzjoni tal-merkurju u tal-komposti tal-merkurju fl-arja, fl-ilma u fl-art f’termini ta’ produzzjoni għal kull unità (espress bħala kg ta’ merkurju u ta’ komposti tal-merkurju għal kull kt ta’ metilat jew tal-etilat tas-sodju jew tal-potassju prodott);
                                 
                              
                  2.   L-Artikolu 9 tar-Regolament (UE) 2017/852: Estrazzjoni u pproċessar artiġjanali u fuq skala żgħira tad-deheb
            
            
                     
                        2.1.
                     
                     
                        L-Istat Membru sab evidenza tal-użu tal-amalgamazzjoni tal-merkurju biex jiġi estratt id-deheb fit-territorju tiegħu ħlief għal xi każijiet iżolati?
                        Jekk iva, ipprovdi l-informazzjoni li ġejja:
                        
                                    (i)
                                 
                                 
                                    L-awtorità kompetenti tal-Istat Membru żviluppat u implimentat pjan nazzjonali dwar l-estrazzjoni u l-ipproċessar artiġjanali u fuq skala żgħira tad-deheb skont l-Artikolu 9(2) u l-Anness IV tar-Regolament (UE) 2017/852?
                                    
                                                —
                                             
                                             
                                                Jekk iva, ipprovdi link tal-Internet tal-pjan nazzjonali dwar l-estrazzjoni u l-ipproċessar artiġjanali u fuq skala żgħira tad-deheb.
                                             
                                          
                                                —
                                             
                                             
                                                Jekk le, ipprovdi informazzjoni dwar ir-raġunijiet għaliex ma ġiex żviluppat u implimentat pjan nazzjonali dwar l-estrazzjoni u l-ipproċessar artiġjanali u fuq skala żgħira tad-deheb u dwar il-miżuri meħuda u/jew ippjanati biex jiġi stabbilit dan il-pjan u l-iskeda assoċjata
                                             
                                          
                              
                  3.   L-Artikolu 10 tar-Regolament (UE) 2017/852: Amalgama dentali
            
            
                     
                        3.1.
                     
                     
                        L-Istat Membru ffaċċa diffikultajiet kbar fl-implimentazzjoni tal-Artikolu 10 tar-Regolament (UE) 2017/852 dwar l-amalgama dentali?
                        Jekk iva, ipprovdi l-informazzjoni li ġejja:
                        
                                    (i)
                                 
                                 
                                    It-tip u l-firxa ta’ dawn id-diffikultajiet;
                                 
                              
                                    (ii)
                                 
                                 
                                    Il-miżuri meħuda u/jew ippjanati biex jindirizzaw dawn id-diffikultajiet u l-iskeda assoċjata.
                                 
                              
                  4.   L-Artikolu 12 tar-Regolament (UE) 2017/852: Rapportar dwar sorsi kbar
            
            
                     
                        4.1.
                     
                     
                        Skont l-Artikolu 18(1)(c) tar-Regolament (UE) 2017/852, agħti s-sommarju li ġej tal-informazzjoni li l-operaturi ekonomiċi bagħtu lill-awtoritajiet kompetenti tal-Istat Membru skont l-Artikolu 12(1) u (2) ta’ dak ir-Regolament:
                     
                  
                     
                        4.1.1.
                     
                     
                        Il-lista tal-installazzjonijiet ikkonċernati għal kull tip ta’ sors kbir imsemmi fl-Artikolu 11(a), (b) u (c) tar-Regolament (UE) 2017/852, u l-identifikatur assoċjat:
                        
                                    (i)
                                 
                                 
                                    Il-produzzjoni tal-kloralkali:
                                    
                                                —
                                             
                                             
                                                il-lista tal-installazzjonijiet;
                                             
                                          
                                                —
                                             
                                             
                                                L-identifikaturi uniċi li jsegwu r-rekwiżiti tad-Direttiva 2007/2/KE.
                                             
                                          
                              
                                    (ii)
                                 
                                 
                                    It-tindif tal-gass naturali:
                                    
                                                —
                                             
                                             
                                                il-lista tal-installazzjonijiet;
                                             
                                          
                                                —
                                             
                                             
                                                L-identifikaturi uniċi li jsegwu r-rekwiżiti tad-Direttiva 2007/2/KE.
                                             
                                          
                              
                                    (iii)
                                 
                                 
                                    L-operazzjonijiet ta’ estrazzjoni u ta’ tidwib ta’ minerali mhux ferrużi:
                                    
                                                —
                                             
                                             
                                                il-lista tal-installazzjonijiet;
                                             
                                          
                                                —
                                             
                                             
                                                L-identifikaturi uniċi li jsegwu r-rekwiżiti tad-Direttiva 2007/2/KE.
                                             
                                          
                              
                  
                     
                        4.1.2.
                     
                     
                        L-ammont totali ta’ skart tal-merkurju maħżun f’kull installazzjoni elenkata fil-mistoqsija 4.1.1(i), (ii) u (iii) fil-31 ta’ Diċembru ta’ kull sena ta’ rappurtar f’kull perjodu ta’ rappurtar, espress f’tunnellati.
                     
                  
                     
                        4.1.3.
                     
                     
                        L-ammont totali ta’ skart tal-merkurju espress f’tunnellati mibgħut kull sena lill-faċilitajiet tal-iskart li ġejjin minn kull installazzjoni elenkati fil-mistoqsija 4.1.1 matul kull sena koperta mill-perjodu ta’ rappurtar
                        
                                    (i)
                                 
                                 
                                    L-iskart totali tal-merkurju mibgħut lil faċilitajiet li jwettqu l-ħżin temporanju tal-iskart tal-merkurju;
                                 
                              
                                    (ii)
                                 
                                 
                                    L-iskart totali tal-merkurju mibgħut lil faċilitajiet li jwettqu l-konverżjoni u, jekk applikabbli, is-solidifikazzjoni tal-iskart tal-merkurju;
                                 
                              
                                    (iii)
                                 
                                 
                                    L-iskart totali tal-merkurju mibgħut lil faċilitajiet li jwettqu l-ħżin permanenti tal-iskart tal-merkurju.
                                 
                              
                  
                     
                        4.2.
                     
                     
                        * Kull informazzjoni rilevanti oħra li l-Istat Membru jixtieq jagħmel disponibbli.
                     
                  5.   L-Artikolu 18(1)(d) u (e) tar-Regolament (UE) Nru 2017/852: Rappurtar ieħor meħtieġ skont l-Artikolu 18 tar-Regolament (UE) 2017/852
            
            
                     
                        5.1.
                     
                     
                        Ipprovdi l-informazzjoni li ġejja rigward il-merkurju li jinsab fit-territorju tal-Istat Membru:
                        
                                    (i)
                                 
                                 
                                    Lista tas-siti fejn hemm ħażniet ta’ aktar minn 50 tunnellata metrika ta’ merkurju għajr skart tal-merkurju fil-31 ta’ Diċembru ta’ kull sena ta’ rappurtar, inklużi l-identifikaturi uniċi li jsegwu r-rekwiżiti tad-Direttiva 2007/2/KE.
                                 
                              
                                    (ii)
                                 
                                 
                                    L-ammont totali ta’ merkurju għajr skart tal-merkurju maħżun fil-31 ta’ Diċembru ta’ kull sena ta’ rappurtar f’kull sit identifikat f’(i), espress f’tunnellati.
                                 
                              
                  
                     
                        5.2.
                     
                     
                        Ipprovdi l-informazzjoni li ġejja rigward l-iskart tal-merkurju li jinsab fit-territorju tal-Istat Membru:
                        
                                    (i)
                                 
                                 
                                    Lista tas-siti fejn hemm akkumulati aktar minn 50 tunnellata metrika ta’ skart tal-merkurju fil-31 ta’ Diċembru ta’ kull sena ta’ rappurtar, inklużi l-identifikaturi uniċi li jsegwu r-rekwiżiti tad-Direttiva 2007/2/KE.
                                 
                              
                                    (ii)
                                 
                                 
                                    L-ammont totali ta’ skart tal-merkurju akkumulat fil-31 ta’ Diċembru ta’ kull sena ta’ rappurtar f’kull sit identifikat f’(i), espress f’tunnellati.
                                 
                              
                  
                     
                        5.3.
                     
                     
                        Ipprovdi l-informazzjoni li ġejja jekk tkun disponibbli għall-Istat Membru:
                        
                                    (i)
                                 
                                 
                                    Lista tas-sorsi li jfornu aktar minn 10 tunnellati metriċi ta’ merkurju fis-sena, inklużi l-identifikaturi uniċi li jsegwu r-rekwiżiti tad-Direttiva 2007/2/KE;
                                 
                              
                                    (ii)
                                 
                                 
                                    L-ammont totali ta’ merkurju fornut fil-31 ta’ Diċembru ta’ kull sena ta’ rappurtar minn kull sors identifikat f’(i), espress f’tunellati.
                                 
                              
                  6.   Mistoqsijiet tal-aħħar
            
            
                     
                        6.1.
                     
                     
                        
                           *L-Istat Membru ffaċċa diffikultajiet kbar oħra fl-implimentazzjoni tar-Regolament (UE) 2017/852?
                        Jekk iva, ipprovdi l-informazzjoni li ġejja:
                        
                                    (i)
                                 
                                 
                                    Spjegazzjoni tad-diffikultajiet iffaċċjati;
                                 
                              
                                    (ii)
                                 
                                 
                                    Informazzjoni dwar miżuri meħuda jew ippjanati biex jiġu indirizzati d-diffikultajiet iffaċċjati u l-iskeda assoċjata.
                                 
                              
                  
                     
                        6.2.
                     
                     
                        * L-Istat Membru jista’ jaqsam l-informazzjoni dwar inizjattivi ta’ promozzjoni oħra tal-implimentazzjoni li ħa jew li qed jippjana.
                     
                  
               (1)  It-tweġibiet u l-informazzjoni tal-mistoqsijiet 1.1.1, 1.1.2, 1.1.3 u 1.1.4 huma dovuti biss fl-ewwel rapport dovut wara d-dati tal-eliminazzjoni gradwali rilevanti.